Marharyta Tkatšova

Marharyta Ryhorauna Tkatšova (, ent. Mah’neva (Махнева), o.s. Tsiškevitš (Тишкевич), s. 13. helmikuuta 1992) on valkovenäläinen ratameloja, olympiamitalisti ja maailmanmestari.

Tkatšova on kilpaillut kolmesti olympialaisissa. Lontoon olympialaisissa 2012 hän kilpaili kajakkiyksikön 200 ja 500 metrin kilpailuissa ollen niissä 22:s ja 24:s. Neljä vuotta myöhemmin Rio de Janeiron olympialaisissa hän kilpaili kajakkinelikon 500 metrin kilpailussa, jossa Valko-Venäjän joukkue saavutti olympiapronssia. Vuodelle 2021 siirretyissä Tokion olympialaisissa hän sai kajakkinelikon 500 metrillä hopeaa.

Tkatšova on voittanut maailmanmestaruuden kahdesti, jotka kummatkin ovat vuoden 2015 MM-kilpailuista. Hän oli tuolloin mukana voitokkaassa kajakkinelikkojoukkueessa sekä kajakkikaksikon 200 metrin kilpailun voittaneessa parissa. Hänellä on myös yksi MM-hopea ja viisi MM-pronssia. Mah’nevalla on myös kolme EM-kultaa, kaksi EM-hopeaa ja kaksi EM-pronssia sekä Euroopan kisoista kultaa ja hopeaa.

Lähteet

Luokka:Valkovenäläiset melojat
Luokka:Valkovenäläiset olympiamitalistit
Luokka:Vuonna 1992 syntyneet
Luokka:Elävät henkilöt